
Magyar-német fordítási átváltási műveletek vizsgálata Szabó Magda Az ajtó című műve alapján

Szabó Magda, 1987-ben megjelent regénye, "Az ajtó" olyannyira nagy sikert ért el, hogy nem csupán több különböző nyelvre lefordították, de még film is készült belőle. A művet ma már német nyelven is olvashatjuk. Dolgozatomban kontrasztív szövegelemzési módszerrel vizsgálom Szabó Magda e művének eredeti magyar szövegét, összevetve a német fordítással. Pályamunkámban kitérek a szépirodalmi művek fordításának nehézségeire, ismeretetem a reáliák fogalmát, valamint bővebben írok a fordítási átváltási műveletekről is. Az analízis során elsősorban a lexikai átváltási műveletekre fogok hangsúlyt fektetni, a reáliák fordítására összpontosítva. Dolgozatomban olyan átváltási művek alapján fogom vizsgálni a lefordított regényeket, mint például a differenciálás és konkretizálás, a generalizálás, jelentés­összevonás, stb. 



